ddrg/super_eurlex huggingface dataset:
(11)

Disse krav omfatter etablering af gødningsplaner for hver enkelt bedrift, registrering af gødningspraksis ved hjælp af gødningsregnskaber, periodisk jordanalyse, plantedække om vinteren efter majs, særlige bestemmelser for græspløjning, ingen anvendelse af husdyrgødning før pløjning af græs og tilpasning af gødningsmængden for at tage højde for bidraget fra bælgafgrøder. Bestemmelserne har til formål at sikre en gødning tilpasset planternes behov og nedbringelse og forebyggelse af kvælstofudledning til vandressourcer.
(5)

Det Europæiske Råd gav den 25. marts 2004 Rådet til opgave at overveje foranstaltninger til udveksling af oplysninger om straffedomme for terrorhandlinger og undersøge muligheden for at etablere et europæisk register over straffedomme og rettighedsfrakendelser, og Kommissionen understregede i forbindelse med sin meddelelse om visse foranstaltninger, der bør indføres til bekæmpelse af terrorisme og andre former for grov kriminalitet, navnlig med henblik på at fremme informationsudvekslingen, betydningen af et effektivt system til overførsel af oplysninger om straffedomme og rettighedsfrakendelser.
(3)

Eftersom forstligt formeringsmateriale af de pågældende arter normalt ikke produceres eller markedsføres i Danmark og Slovenien, og dyrkningen af skovtræer af disse arter er af minimal økonomisk betydning for de to lande, bør Danmark og Slovenien fritages for deres forpligtelser i henhold til direktiv 1999/105/EF for så vidt angår de pågældende arter og forstligt formeringsmateriale heraf.
DA Den Europæiske Unions Tidende L 319/9

KOMMISSIONENS BESLUTNING

af 6. december 2005

om anerkendelse af Bulgarien som værende fri for Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al.

(meddelt under nummer K(2005) 4722)

(2005/870/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig bilag III, del A, punkt 12,

under henvisning til anmodning fra Bulgarien, og

ud fra følgende betragtninger:

(1) I henhold til del A, punkt 12, i bilag III til direktiv 2000/29/EF må knolde af arter af Solanum L. og hybrider heraf, bortset fra læggekartofler og visse andre kartofler, der er anført i del A, punkt 10 og 11, i bilag III, med oprindelse i andre europæiske tredjelande end dem, der anerkendes som værende fri for Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al. (herefter »skadegøreren«), og dem, hvis bestemmelser anerkendes som ligestillet med EF-bestemmelserne om bekæmpelse af skadegøreren, ikke indføres i medlemsstaterne.

(2) Det fremgår af officielle oplysninger fra Bulgarien og af oplysninger, som Levnedsmiddel- og Veterinærkontoret indsamlede under kontrolbesøg i dette land i marts 2004 og marts 2005, at skadegøreren ikke forekommer i Bulgarien, og at landet har anvendt en kontrol-, inspektions- og undersøgelsesprocedure for skadegøreren i forbindelse med import af kartofler og indenlandsk produktion af læggekartofler og spisekartofler.

(3) Det kan derfor fastslås, at der ikke er nogen fare for spredning af skadegøreren.

(4) Denne beslutning berører ikke eventuelle senere fund, som måtte vise, at denne skadegører forekommer i Bulgarien.

(5) Kommissionen sørger for, at Bulgarien stiller alle de tekniske oplysninger til rådighed, der er nødvendige for at vurdere ovennævnte situation.

(6) Foranstaltningerne i denne beslutning er i overensstemmelse med udtalelse fra Den Stående Komité for Plantesundhed —

VEDTAGET FØLGENDE BESLUTNING:

Artikel 1

Det erklæres herved, at Bulgarien anerkendes som værende fri for Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. december 2005. På Kommissionens vegne Markos KYPRIANOU Medlem af Kommissionen

(1) EFT L 169 af 10.7.2000, s. 1. Senest ændret ved Kommissionens direktiv 2005/77/EF (EUT L 296 af 12.11.2005, s. 17).
(5)

Cypern har forpligtet sig til i den forlængede overgangsperiode fortsat at træffe de nødvendige foranstaltninger for at undgå risici for menneskers og dyrs sundhed og for miljøet, jf. Kommissionens forordning (EF) nr. 811/2003 af 12. maj 2003 om gennemførelse af Europa-Parlamentets og Rådets forordning (EF) nr. 1774/2002 for så vidt angår forbuddet mod genanvendelse inden for samme art for fisks vedkommende, nedgravning og brænding af animalske biprodukter samt visse gennemførelsesforanstaltninger (3).
DA Den Europæiske Unions Tidende L 318/25

RÅDETS AFGØRELSE

af 1. december 2005

om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Central Bank and Financial Services Authority of Ireland

(2005/866/EF)

RÅDET FOR DEN EUROPÆISKE UNION HAR —

under henvisning til protokollen om statutten for Det Europæiske System af Centralbanker og Den Europæiske Centralbank, knyttet som bilag til traktaten om oprettelse af Det Europæiske Fællesskab, særlig artikel 27.1,

under henvisning til henstilling ECB/2005/10 af 26. oktober 2005 fra Den Europæiske Centralbank til Rådet for Den Europæiske Union om de eksterne revisorer for Central Bank and Financial Services Authority of Ireland (1), og

ud fra følgende betragtninger:

(1) Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB’s Styrelsesråd og godkendes af Rådet for Den Europæiske Union.

(2) Mandatet for de nuværende eksterne revisorer for Central Bank and Financial Services Authority of Ireland er udløbet og vil ikke blive fornyet. Det er derfor nødvendigt at udnævne eksterne revisorer fra regnskabsåret 2005.

(3) Central Bank and Financial Services Authority of Ireland har valgt Deloitte & Touche som sine eksterne revisorer fra regnskabsåret 2005, og efter ECB's opfattelse opfylder de de nødvendige betingelser for udnævnelse.

(4) ECB's Styrelsesråd har anbefalet, at de eksterne revisorers mandat bliver tre år med mulighed for forlængelse.

(5) ECB's Styrelsesråds henstilling bør følges og Rådets afgørelse 1999/70/EF (2) ændres i overensstemmelse hermed —

TRUFFET FØLGENDE AFGØRELSE:

Artikel 1

Artikel 1, stk. 5, i afgørelse 1999/70/EF affattes således:

»5. Deloitte & Touche godkendes hermed som eksterne revisorer for Central Bank and Financial Services Authority of Ireland fra regnskabsåret 2005 for tre år med mulighed for forlængelse.«

Artikel 2

Denne afgørelse meddeles Den Europæiske Centralbank.

Artikel 3

Denne afgørelse offentliggøres i Den Europæiske Unions Tidende.

Udfærdiget i Bruxelles, den 1. december 2005. På Rådets vegne A. MICHAEL Formand

(1) EUT C 277 af 10.11.2005, s. 30.

(2) EFT L 22 af 29.1.1999, s. 69. Senest ændret ved afgørelse 2005/512/EF (EUT L 187 af 19.7.2005, s. 20).
(2)

For at reducere risikoen for indslæbning via vilde fugle af højpatogen aviær influenza forårsaget af influenzatype A, subtype H5N1, på fjerkræbedrifter og andre steder, hvor fugle holdes i fangenskab, vedtog Kommissionen beslutning 2005/734/EF af 19. oktober 2005 om biosikkerhedsforanstaltninger med henblik på at reducere risikoen for overførsel af højpatogen aviær influenza forårsaget af influenzatype A, subtype H5N1, fra vildtlevende fugle til fjerkræ og andre fugle i fangenskab og om et system for tidlig påvisning i områder med særlig risiko (3).
1)

Artikel 1 affattes således: »Artikel 1 Transport fra tredjelande 1. Medlemsstaterne tillader kun transport af levende fugle holdt som selskabsdyr fra tredjelande, hvis sendingen består af højst 5 fugle og: a) fuglene kommer fra et OIE-medlemsland, som hører under en af de regionale kommissioner, der er anført i del A i bilag I, eller b) fuglene kommer fra et OIE-medlemsland, som hører under en af de regionale kommissioner, der er anført i del B i bilag I, på betingelse af at fuglene i) har været holdt i 30 dages isolation forud for eksport på afsendelsesstedet i et tredjeland, der er opført i beslutning 79/542/EØF, eller ii) anbringes i 30 dages karantæne efter import i bestemmelsesmedlemsstaten på steder, der er godkendt i henhold til artikel 3, stk. 4, i beslutning 2000/666/EF, eller iii) inden for de sidste 6 måneder og senest 60 dage før afsendelsen fra det pågældende tredjeland er blevet vaccineret og mindst én gang genvaccineret mod aviær influenza ifølge producentens anvisninger ved anvendelse af en H5-vaccine, der er godkendt til den pågældende art, eller iv) har været holdt i isolation i mindst 10 dage forud for eksport og er blevet testet med henblik på påvisning af H5N1-antigen eller genom som foreskrevet i kapitel 2.7.12 i Manual of Diagnostic Tests and Vaccines for Terrestrial Animals i en prøve, der er udtaget tidligst på isolationsperiodens tredje dag. 2. At betingelserne i stk. 1 er overholdt, skal attesteres af en embedsdyrlæge (på basis af ejerens erklæring, når det drejer sig om betingelserne i stk. 1, litra b), nr. ii)) i afsendelsestredjelandet efter certifikatmodellen i bilag II. 3. Veterinærcertifikatet suppleres med: a) en erklæring fra ejeren eller dennes repræsentant i overensstemmelse med bilag III b) følgende angivelse: »Fugle holdt som selskabsdyr, jf. artikel 1 i beslutning 2005/759/EF«.«
(3)

Det fremgår af en officiel erklæring fra den kompetente polske myndighed, at visse virksomheder i sektorerne for kød, for mælk og mejeriprodukter og for fisk har afsluttet forbedringen af deres anlæg og nu er i fuld overensstemmelse med de relevante EF-retsforskrifter. Disse virksomheder bør derfor udgå af listen over virksomheder, der er omfattet af overgangsordningen.
(3)

Egypten har forelagt en rapport om årsagerne til disse tilbageholdelser. Hovedkonklusionen er, at der er behov for strengere foranstaltninger over for producenter, inspektører, eksportører og pakkestationer, som ikke overholder Egyptens instrukser vedrørende eksport af kartofler til EF. Der er allerede truffet visse foranstaltninger i Egypten.
(1)

Direktiv 68/193/EØF indeholder visse bestemmelser om handel med formeringsmateriale af vin. I direktivet fastsættes endvidere, at medlemsstater på visse betingelser helt eller delvis kan fritages for forpligtelsen til at anvende direktivet.
17.

Mujahedin-e Khalq Organisation (MEK eller MKO) [bortset fra National Council of Resistance of Iran (NCRI)] (alias National Liberation Army of Iran (NLA, MEK’s militante fløj), the People’s Mujahidin of Iran (PMOI), Muslim Iranian Student's Society)
(1)

Ved Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza (2) er det fastsat, hvilke fællesskabsbekæmpelsesforanstaltninger der skal anvendes i tilfælde af et udbrud af aviær influenza hos fjerkræ. Det foreskriver endvidere, at der skal udpeges nationale laboratorier for aviær influenza og et EF-referencelaboratorium for aviær influenza.
(2)

Alle udviklingslande, der ønsker at benytte sig af den særlige ansporende ordning, har indgivet en skriftlig anmodning den 31. oktober 2005 med udførlige oplysninger om ratificeringen af de pågældende konventioner, retsforskrifter og foranstaltninger, der er vedtaget til effektivt at gennemføre konventionernes bestemmelser, og et tilsagn om at acceptere og i fuldt omfang efterkomme de overvågnings- og kontrolmekanismer, der er omhandlet i de pågældende konventioner og hertil knyttede instrumenter.
(70)

Kommissionen betvivlede, at den omstruktureringsplan, der blev forelagt som begrundelse for den anden omstruktureringsstøtte (i form af den anden garanti), ville kunne medføre en genoprettelse af virksomhedens rentabilitet. Dette ville have krævet en betragtelig omsætningsstigning. Det forekom dog usandsynligt, at dette ville ske, først og fremmest fordi de første prognoser for omsætningen allerede ved indledningen af proceduren havde vist sig at være for optimistiske. Tyskland har ikke fremsendt nogen begrundelse eller redegørelse for de prognoser for omsætningen, der blev anført. Derfor betvivler Kommissionen stadig, at betingelsen vedrørende genoprettelse af virksomhedens rentabilitet på lang sigt er opfyldt.
(3)

I overensstemmelse med artikel 30, stk. 2, i direktiv 77/388/EØF informerede Kommissionen ved brev af 17. januar 2005 de øvrige medlemsstater om Tysklands anmodning. Ved brev af 19. januar 2005 informerede Kommissionen Tyskland om, at den var i besiddelse af alle de oplysninger, som den skønnede nødvendige for at kunne foretage en vurdering af anmodningen.
(3)

I overensstemmelse med artikel 30, stk. 2, i direktiv 77/388/EØF informerede Kommissionen ved brev af 1. december 2004 de øvrige medlemsstater om Tysklands anmodning. Ved brev af 2. december 2004 informerede Kommissionen Tyskland om, at den var i besiddelse af alle de oplysninger, som den skønnede nødvendige for at vurdere anmodningen.
(3)

Ved udnævnelsen er det også nødvendigt at fastsætte et mandat for den særlige koordinator. Erfaringen har vist, at det mandat, der er fastsat ved Rådets afgørelse 2004/928/EF af 22. december 2004 om udnævnelse af den særlige koordinator for stabilitetspagten for Sydøsteuropa (2) for 2005, er passende.
DA Den Europæiske Unions Tidende L 329/30

RÅDETS AFGØRELSE

af 17. oktober 2005

om Det Europæiske Fællesskabs undertegnelse af traktaten om oprettelse af energifællesskabet

(2005/905/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 47, stk. 2, artikel 55, 83, 89, 95, 133 og 175 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har i overensstemmelse med Rådets afgørelse af 17. maj 2004 forhandlet traktaten om oprettelse af energifællesskabet med Republikken Albanien, Republikken Bulgarien, Bosnien-Hercegovina, Republikken Kroatien, Den Tidligere Jugoslaviske Republik Makedonien, Republikken Montenegro, Rumænien, Republikken Serbien og De Forenede Nationers midlertidige administrative mission i Kosovo (i henhold til De Forenede Nationers Sikkerhedsråds resolution 1244).

(2) Traktaten om oprettelse af energifællesskabet, der blev paraferet den 31. maj 2005, bør undertegnes på Fællesskabets vegne med forbehold af senere indgåelse —

TRUFFET FØLGENDE AFGØRELSE:

Artikel 1

Undertegnelsen af traktaten om oprettelse af energifællesskabet godkendes herved på Fællesskabets vegne.

Artikel 2

Formanden for Rådet bemyndiges til at udpege den eller de personer, der er beføjet til at undertegne traktaten om oprettelse af energifællesskabet på Fællesskabets vegne med forbehold af dens indgåelse.

Artikel 3

Denne afgørelse offentliggøres i Den Europæiske Unions Tidende.
(3)

Da der endnu ikke er nogen fællesskabsregler for ligestilling af læggekartofler høstet i et tredjeland med læggekartofler høstet i Fællesskabet, bør bemyndigelsen af medlemsstaterne i henhold til direktiv 2002/56/EF til at forlænge ligestillingsbeslutningernes gyldighed videreføres i en periode på tre år.
(2)

En af betingelserne vedrørte virksomheden Elin EBG Traction (i det følgende benævnt »ETR«), der er et datterselskab af VA Tech AG, Linz, Østrig. Bombardier var medejer af ETR, der leverer elektriske fremdriftssystemer til jernbanekøretøjer. Ved at bryde ETR's strukturelle bånd til Bombardier som krævet i bilagets afsnit 1, litra a), blev virksomheden til en uafhængig leverandør af fremdriftsteknologi til regionaltrafiktog og sporvogne/lette skinnekøretøjer. Der var dog behov for visse garantier i en overgangsperiode for at gøre det muligt for ETR at finde nye samarbejdspartnere som erstatning for Bombardier, der blev vertikalt integreret efter overtagelsen af Adtranz og således ikke længere havde behov for ETR som leverandør af elektrisk fremdriftsudstyr.
(1)

For at genoprette investortilliden til finansmarkederne er det nødvendigt at styrke den lovpligtige revision. Det moderniserede ottende direktiv om lovpligtig revision af årsregnskaber og konsoliderede regnskaber og om ændring af Rådets direktiv 78/660/EØF og 83/349/EØF (1) (herefter »det moderniserede ottende direktiv«) indfører bl.a. et krav om, at medlemsstaterne skal oprette et offentligt tilsynssystem for revisorer og revisionsfirmaer. Formålet med det moderniserede ottende direktiv er også at sørge for samordning mellem offentlige tilsynssystemer på fællesskabsplan, og der åbnes i direktivet mulighed for, at Kommissionen kan vedtage gennemførelsesforanstaltninger.
(2)

Der er blevet en plads ledig som medlem af Regionsudvalget, efter at mandatet for Jean-Claude VAN CAUWENBERGHE ministerpræsident for den vallonske regering, er udløbet —
(1)

Ved afgørelse 95/2/EF, Euratom, EKSF (1) har Rådet fastsat rækkefølgen for udøvelse af formandshvervet for Rådet for de stater, der var medlemmer af EU pr. 1. januar 1995.
RÅDETS AFGØRELSE

af 25. april 2005

om undertegnelse og midlertidig anvendelse af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union

(2005/721/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, andet punktum,

under henvisning til akten vedrørende de nye medlemsstaters tiltrædelse af Den Europæiske Union, særlig artikel 6, stk. 2,

under henvisning til forslag fra Kommissionen, og

ud fra følgende betragtninger:

Den 10. februar 2004 bemyndigede Rådet Kommissionen til på Fællesskabets og dets medlemsstaters vegne at føre forhandlinger med Den Tunesiske Republik om en protokol vedrørende tilpasning af Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (1) for at tage hensyn til de nye medlemsstaters tiltrædelse af Den Europæiske Union.

TRUFFET FØLGENDE AFGØRELSE:

Artikel 1

Formanden for Rådet bemyndiges til at udpege den (de) person(er), der er beføjet til på Fællesskabets og dets medlemsstaters vegne at undertegne protokollen til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union.

Teksten til protokollen er knyttet til denne afgørelse.
2.4.

Importen i Belarus af tekstilvarer og beklædningsgenstande med oprindelse i Det Europæiske Fællesskab pålægges i 2006 en told på ikke over den for 2003 gældende i henhold til tillæg 4 i aftalen i form af brevveksling mellem Det Europæiske Fællesskab og Republikken Belarus, paraferet den 11. november 1999. Anvendes disse satser ikke, har Fællesskabet ret til for aftalens resterende løbetid at genindføre de kvantitative restriktioner, der gjaldt for 2005 på et pro rata-grundlag som omhandlet i brevvekslingen, paraferet den 29. november 2004.
c)

Der indsættes følgende punkt I.2a: »Institutionen på bopælsstedet informerer den kompetente institution om, at den pågældende person er blevet registreret således, at denne institution kan oplyse, hvilke foranstaltninger institutionen på bopælsstedet skal træffe for at forhindre, at den pågældende person fortsætter med at anvende det europæiske sygesikringskort, der er blevet udstedt af den kompetente institution. Institutionen på bopælsstedet informerer den pågældende person om, at det europæiske sygesikringskort, som er blevet udstedt af den kompetente institution, ikke længere er gyldigt efter den dato, hvor han er blevet registreret i denne institution. Institutionen på bopælsstedet udsteder i givet fald et nyt europæisk sygesikringskort.«
DA Den Europæiske Unions Tidende L 346/31

RÅDETS AFGØRELSE

af 21. december 2005

om ændring af overenskomsten om oprettelse af Den Europæiske Bank for Genopbygning og Udvikling (EBGU) for at give banken mulighed for at finansiere transaktioner i Mongoliet

(2005/954/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 181 A,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

(1) Selv om Mongoliet har været medlem af EBGU siden 2000, er det på nuværende tidspunkt ikke et land, hvor banken er bemyndiget til at gennemføre transaktioner af sine egne midler.

(2) Som svar på en anmodning fra Mongoliets premierminister har EBGU’s bestyrelse enstemmigt givet sin tilslutning til at acceptere Mongoliet som transaktionsland for banken.

(3) Ved en resolution vedtaget den 30. januar 2004 stemte EBGU’s repræsentantskab for den nødvendige ændring af overenskomsten om oprettelse af banken, som giver den mulighed for at finansiere transaktioner i Mongoliet. Alle medlemmer af bankens repræsentantskab stemte for denne ændring, herunder repræsentantskabsmedlemmet, der repræsenterer Fællesskabet.

(4) Eftersom ændringen vedrører bankens formål og opgaver, skal den formelt accepteres af alle medlemslande og medlemsinstitutioner, herunder Fællesskabet.

(5) Fællesskabets accept af denne ændring er nødvendig for at opfylde Fællesskabets målsætninger inden for økonomisk, finansielt og teknisk samarbejde med tredjelande —

TRUFFET FØLGENDE AFGØRELSE:

Artikel 1

Den ændring af overenskomsten om oprettelse af EBGU, der er nødvendig for at give banken mulighed for at finansiere transaktioner i Mongoliet, godkendes på Fællesskabets vegne.

Teksten til ændringen er knyttet til denne afgørelse.

Artikel 2

Det repræsentantskabsmedlem af EBGU, der repræsenterer Fællesskabet, meddeler EBGU erklæringen om accept af ændringen.

Udfærdiget i Bruxelles, den 21. december 2005. På Rådets vegne B. BRADSHAW Formand

(1) Udtalelse af 15.11.2005 (endnu ikke offentliggjort i EUT).